
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 555 


7 Ιουλίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατάρτιση και ψήφιση Οργανισμού Εσωτερικής Υπη¬ 
ρεσίας του Συμβουλίου Περιοχής 13ης Εδαφικής 

Περιφέρειας του Νομού Αρκαδίας . 1 

Υπαγωγή προσωπικού της Κοιν. Κλειδιού Ν. Αρτας 

στις διατάξεις του Ν. 1188/81 . 2 

Τροποποίηση ανανέωσης άδειας λειτουργίας εργαστη¬ 
ρίου Πυρηνικής Ιατρικής Κατηγ. (Α-2) των γιατρών 
Ευαγγ. Πανδούλα και Αστ. Τσιφούτη ως προς την 

επωνυμία . 3 

Ανανέωση άδειας λειτουργίας εργαστηρίου Πυρηνικής 
Ιατρικής Κατηγ. (Α-2) του Γεν. Νοσ/μείου«Ιπποκρά- 

τειο» θεσ/νίκης . 4 

Ανανέωση άδειας λειτουργίας εργαστηρίου Ραδιοϊσο¬ 
τόπων Κατηγ. (Α-1) του Γεν. Νοσ/μείου «Ιπποκρά- 
τειο» θεσ/νίκης (Β' προπ. Παθολ. Κλινική) . 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 9457 (1) 

Κατάρτιση και ψήφιση Οργανισμού Εσωτερικής Υπηρε¬ 
σίας του Συμβουλίου Περιοχής 13ης Εδαφικής Περιφέ¬ 
ρειας του Νομού Αρκαδίας. 

Ο ΑΝΑΠΛ. ΠΕΡΙΦ/ΚΟΥ Δ/ΝΤΗ Ν. ΑΡΚΑΔΙΑΣ 
Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981 «περί κυρώσεως 
καταστάσεως προσωπικού ΟΤΑ», όπως αυτό αντικατα- 
στάθηκε με το άρθρο 26 του Ν. 1832/89 και την παρ. 5 
του άρθρου 8 του Ν. 2307/1995 σχετικά με την προσαρ¬ 
μογή της νομοθεσίας αρμοδιότητας Υπουργείου Εσωτερι¬ 
κών στις διατάξεις για τη Νομαρχιακή Αυτοδιοίκηση και 
άλλες διατάξεις». 

β) Της παρ. 13 του άρθρου 48 του Ν. 2218/1994 
«Ίδρυση Νομαρχιακής Αυτοδιοίκησης, τροποποίηση δια¬ 
τάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις», 
γ) Του άρθρου 214 του Δ.Κ.Κ., Π.Δ/τος 410/95. 
δ) Του Ν. 2190/1994 που αφορά τη σύσταση ανεξάρτη¬ 
της αρχής για την επιλογή προοωπικού και ρύθμιση θεμά¬ 
των διοίκησης. 


ε) Του άρθρου 27 του Ν. 2081/1992 με το οποίο προ¬ 
στέθηκε νέο άρθρο 2ΑΑ στο Ν. 1588/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

οτ) Του Π.Δ/τος 442/1995 (ΦΕΚ 258/18.12.95 τ.Α’), 
που αφορά την Εδαφική Περιφέρεια, έδρα και ονομασία 
των συνδέσμων «συμβουλίων περιοχής» του Νομού Αρκα¬ 
δίας, άρθρου 48 του Ν. 2218/1994 (90Α'). 

ζ) Των Π.Δ/των 37α/1987 και 22/1990 περί μερικής 
επεκτάσεως των διατάξεων που ισχύουν για τους δημο¬ 
σίους υπαλλήλους και τους υπαλλήλους των άλλων Νομι¬ 
κών Προσώπων και στους υπαλλήλους των ΟΤΑ. 

η) Του άρθρου 14 του Ν. 2399/1996 που αφορά την 
υλοποίηση της εισοδηματικής πολιτικής έτους 1996 για 
μισθούς και συντάξεις και άλλες διατάξεις. 

2. Την αριθμ. 6/1996 απόφαση του Διοικητικού Συμ¬ 
βουλίου του Συμβουλίου Περιοχής 13ης Εδαφικής Περι¬ 
φέρειας του Νομού Αρκαδίας με την οποία ψηφίζεται ο 
Οργανισμός Εσωτερικής Υπηρεσίας του Συμβουλίου. 

3. Την από 10.4.1997 σύμφωνη γνώμη του Υπηρεσια¬ 
κού Συμβουλίου υπαλλήλων ΟΤΑ (άρθρου 8 Ν. 2307/ 
1995), όπως αυτή εκφράζεται στο αριθμ. 3/1997 πρα¬ 
κτικό του, υπέρ της ψήφισης του Ο.Ε.Υ. του Συμβουλίου 
Περιοχής 13ης Εδαφικής Περιφέρειας του Ν. Αρκαδίας, 
αποφασίζουμε: 

Επικυρώνουμε την αριθμ. 6/1996 απόφαση του Διοικη¬ 
τικού Συμβουλίου του Συμβουλίου Περιοχής 3ης Εδαφι¬ 
κής Περιφέρειας του Νομού Αρκαδίας με την οποία ψηφί¬ 
ζεται ο Ο.Ε.Υ. του Συμβουλίου, ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΣΥΜΒΟΥΛΙΟΥ ΠΕΡΙΟΧΗΣ 13ης ΕΔΑΦΙΚΗΣ 
ΠΕΡΙΦΕΡΕΙΑΣ ΝΟΜΟΥ ΑΡΚΑΔΙΑΣ 

Η οργανική σύνθεση και διαβάθμιση των θέσεων προ¬ 
σωπικού του Συμβουλίου Περιοχής ορίζονται ως κατω¬ 
τέρω: 

Άρθρο 1 

Η υπηρεσία του Συμβουλίου Περιοχής αποτελεϊται από 
τα πιο κάτω τμήματα: 

Α, Τμήμα Διοικητικών και Οικονομικών Υπηρεσιών. 

Β. Τμήμα Προγραμματισμού & Τεχνικής Υποστήριξης. 

Αρθρο 2 

Τα Τμήματα του Συμβουλίου Περιοχής διαρθρώνονται 
ως ακολούθως: 

1. ΠΡΟΪΣΤΑΜΕΝΟΣ 

Α. Τμήμα Διοικητικών και Οικονομικών Υπηρεσιών: 
α. Γραφείο Διοικητικού, 
β. Γραφείο Οικονομικού. 

V. Γραφείο Καθαριότητας και παροχής υπηρεσιών 

δ. Γραφείο Νομικής Υπηρεσίας 

Β. Τμήμα Προγραμματισμού & Τεχνικής Υποστήριξης: 

α. Γραφείο Προγραμματισμού. 

β. Γραφείο Τεχνικής Υποστήριξης. 

γ. Γ ραφείο Περιβάλλοντος και Δημόσιας Υγείας. 

Άρθρο 3 

Η οργανική σύνθεση και κατάταξη θέσεων του προσω¬ 
πικού του Συμβουλίου Περιοχής σε κλάδους γίνονται ως 
εξής: 

1. ΚΑΤΗΓΟΡΙΑ ΠΕ 

α. Κλάδος ΠΕΙ Διοικητικός: 
θέση μία (1) με βαθμούς Δ-Α 
β. Κλάδος ΠΕ3 Πολιτικών Μηχανικών: 
θέση μία {1) με βαθμούς Δ-Α 
γ. Κλάδος ΠΕ5 Μηχανολόγων Μηχανικών, Ηλεκτρολό¬ 
γων Μηχανικών Μηχανολόγων, Ηλεκτρολόγων Μηχανι¬ 
κών: 

θέση μία (1) με βαθμούς Δ-Α 

δ. Κλάδος ΠΕ6 Τοπογράφων Μηχανικών: 

θέση μία (1) με βαθμούς Δ-Α 

ε. Κλάδος ΠΕ9 Γεωπόνων: 

θέση μία (1) με βαθμούς Δ-Α 

στ. Κλάδος ΠΕΙ 4 Δασολόγων: 

θέση μία (1) με βαθμούς Δ-Α 

2. ΚΑΤΗΓΟΡΙΑ ΤΕ 

α. Κλάδος ΤΕ17 Διοικητικών Λογιστικών: 

θέση μία (1) με βαθμούς -Α 

β. Κλάδος ΤΕ19 Πληροφορικής: 

θέση μία (1) με βαθμούς Δ-Α 

γ. Κλάδος ΤΕ3 Τεχνολόγων Πολιτικών Μηχανικών: 

θέση μία (1) με βαθμούς Δ-Α 

δ. Κλάδος ΤΕ11 Εποπτών Δημόσιας Υγείας: 

θέση μία (1) με βαθμούς Δ-Α 

ε. Κλάδος ΤΕ2 Κοινωνικών Λειτουργών: 

θέση μία (1) με βαθμούς Δ-Α 

3. ΚΑΤΗΓΟΡΙΑ ΔΕ 

α. Κλάδος ΔΕΙ Διοικητικός: 

θέσεις δύο (2) με βαθμούς Δ-Α 

β. Κλάδος ΔΕ2 Εποπτών Καθαριότητας: 

θέση μία (1) με βαθμούς Δ-Α 

γ. Κλάδος ΔΕΙ 5 Εισπρακτόρων: 

θέση μία (1) με βαθμούς Δ-Α 

δ. Κλάδος ΔΕΙ4 Ελεγκτών Εσόδων-Εξόδων: 

θέση μία (1) με βαθμούς Δ-Α 

ε. Κλάδος ΔΕ24 Ηλεκτρολόγων: 

θέση μία (1) με βαθμούς Δ-Α 

στ. Κλάδος ΔΕ28 χειριστών μηχανημάτων: 

θέσεις δύο (2) με βαθμούς Δ-Α 

ζ. Κλάδος ΔΕ29 οδηγών αυτοκινήτων: 

θέσεις δύο (2) με βαθμούς Δ-Α 

η. Κλάδος ΔΕ30 Τεχνίτης Υδραυλικός: 

θέσεις δύο (2) με βαθμούς Δ-Α 

θ. Κλάδος ΔΕ30 Τεχνίτης Ψυκτικός: 

θέση μία (1) με βαθμούς Δ-Α 


ι. Κλάδος ΔΕ38 Χειριστών Η/Υ: 
θέση μία (1) με βαθμούς Δ-Α 

4. ΚΑΤΗΓΟΡΙΑ ΥΕ 

Κλάοδος ΥΕ16 Προσωπικό Καθαριότητας: 
θέσεις τέσσερις (4) με βαθμούς Ε-Β 
θ. Κλάδος ΥΕ1 Κλητήρων - θυρωρών - Γενικών Καθη¬ 
κόντων: 

θέση μία (1) στους βαθμούς Ε-Β 
ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 
1. Κλάδος ΠΕΙ Νομικός/Δικηγόρος: 

Μία (1) θέση με μηνιαία αντιμισθία 
Η πρόσληψη γίνεται με επιλογή, ύστερα από προκήρυξη 
σύμφωνα με τις διατάξεις του Ν. 1649/86 «Τροποποίηση 
διατάξεων του Κώδικα των δικηγόρων και άλλες διατά¬ 
ξεις». 

Άρθρο 4 

Τα προσόντα διορισμού που απαιτούνται κατά κατηγο¬ 
ρία - κλάδο και ειδικότητα, καθορίζονται σύμφωνα με τις 
διατάξεις του Ν. 1188/81, Ν. 2218/94, Ν. 2190/94 και 
Π.Δ. 37,α/87, όπως επεκτάθηκε με το Π.Δ. 22/90. 

Άρθρο 5 

Για το διορισμό, τα καθήκοντα, τους περιορισμούς, τον 
χρόνο εργασίας, την αστική ευθύνη, τα δικαιώματα, τις 
υπηρεσιακές μεταβολές, της ηθικές αμοιβές, τα πειθαρ¬ 
χικά αδικήματα, τις ποινές, τη λύση της υπαλληλικής σχέ¬ 
σης των από τον Οργανισμό αυτό προβλεπομένων υπαλ¬ 
λήλων, διέπονται από τις διατάξεις των Ν. 1188/81, Ν. 
1586/86 και Ν. 2190/94. 

Άρθρο 6 

1. Οι αρμοδιότητες που καθορίζονται από τον Ο.Ε.Υ. θα 
ασκούνται από τον Προϊστάμενο, τα Τμήματα και τα Γρα¬ 
φεία. 

2. Η κατανομή του προσωπικού στις υπηρεσίες θα απο- 
φασίζεται από τον Πρόεδρο του Σ. Π., σύμφωνα με τις ανά¬ 
γκες και μετά από συνεργασία με τον Προϊστάμενο. 

Άρθρο 7 

1. Τον Προϊστάμενο του Σ.Π., που απουσιάζει ή κωλύε¬ 
ται αναπληρώνει ένας από τους υπαλλήλους των Τμημά¬ 
των, τον οποίον ορίζει σ Πρόεδρος του Σ.Π. 

Σε περίπτωση που δεν ορισθεί αναπληρωτής, τον Προϊ¬ 
στάμενο αναπληρώνει στα καθήκοντά του ο ανώτερος 
κατά βαθμό υπάλληλος τμήματος και επί ομοιοβάθμων ο 
υπάλληλος τμήματος, που έχει τα περισσότερα χρόνια 
υπηρεσίας στον βαθμό, με την προϋπόθεση ότι ανήκει σε 
κλάδο του οποίου οι υπάλληλοι προβλέπονται ότι μπορεί 
να προΐστανται του Σ.Π. 

Άρθρο 3 

Προϊστάμενος του Σ.Π., τοποθετείται υπάλληλος σύμ¬ 
φωνα με το Ν. 2190/94 και συγκεκριμένα από υπαλλή¬ 
λους του κλάδου ΠΕΙ ή ΠΕ3 ή ΠΕ5 ή ΠΕ6 ή ΤΕ17 ή ΤΕ19 
ή ΤΕ3. 

Όποιος επιλέγεται Προϊστάμενος του Σ.Π., σύμφωνα 
με την εκάστοτε νόμιμη διαδικασία, τοποθετείται με από¬ 
φαση Προέδρου του Σ.Π., σε αντιστοίχου επιπέδου οργα¬ 
νικές μονάδες και για το χρονικό διάστημα που προβλέ¬ 
πουν οι εκάστοτε ισχύουσες διατάξεις. 

Αρθρο 9 

Οι αρμοδιότητες και τα καθήκοντα των υπηρεσιών ορί¬ 
ζονται ως ακολούθως: 

ΠΡΟΪΣΤΑΜΕΝΟΣ 

α. Προΐσταται των υπηρεσιών του Σ.Π. και επιβλέπει γε¬ 
νικά τη συνολική πορεία των υποθέσεων του Σ.Π. 

β. Επιβλέπει, μεριμνά, συντονίζει και φροντίζει τη σω¬ 
στή λειτουργία των τμημάτων. 

γ, Παρακολουθεί τη Νομοθεσία και νομολογία που εν¬ 
διαφέρει το Σ.Π. και ενημερώνει σχετικά τους υπαλλήλους 
του Σ.Π. 

δ. Συνεργάζεται με τους υπαλλήλους των τμημάτων, 
από τους οποίους ενημερώνεται για την πορεία των εργα¬ 
σιών τους και δίδει κατευθύνσεις ή λύσεις για ταχύτερη 
υλοποίηση. 

ε. Παραλαμβάνει, αποσφραγίζει και χρεώνει την αλλη¬ 
λογραφία και την θέτει υπόψη του Προέδρου του Σ.Π. και 
μετά τα μεταβιβάζει στα αρμόδια τμήματα, ενώ παράλ¬ 
ληλα παρακολουθεί και ελέγχει τη συνέπεια διεκπεραίω¬ 
σης των εργασιών. 

στ. Αναθέτει οε οποιοδήποτε Τμήμα ή Γραφείο, ανε¬ 
ξάρτητα από την αρμοδιότητα, τυχόν έκτακτες υπηρεσίες 
απαραίτητες για την εύρυθμη λειτουργία του Σ.Π. 

ζ. Ελέγχει το προσωπικό για την εκτέλεση των καθηκό¬ 
ντων του, αναθέτει δε όταν υπάρχει ανάγκη, μετά από 
έγκριση του Προέδρου του Σ.Π., σε οποιοδήποτε από αυ¬ 
τούς, κάθε έκτακτη εργασία, έστω και άσχετη προς την ει¬ 
δική αρμοδιότητά του, εφόσον εντάσσεται στο ουσιαστικό 
περιεχόμενο του Τμήματός του. 

η. Εισηγείται στον Πρέοδρο του Σ.Π. για την κατανομή 
και την τοποθέτηση κατά Γραφείο του προσωπικού 
(Προσλήψεις κ.λπ.). 

θ. Υπογράφει αποφάσεις, ύστερα από εξουσιοδότηση 
του Προέδρου και τα Υπηρεσιακά έγγραφα. 

ι. Παρίσταται στις συνεδριάσεις των συλλογικών οργά¬ 
νων του Σ.Π. και αναπτύσσει τις απόψεις του. 

ια. Εισηγείται τα θέματα της αρμοδιότητάς του προς τον 
Πρόεδρο, υπογράφοντας τις σχετικές εισηγήσεις. 

ιβ. Συντάσσει τις ετήσιες εκθέσεις αξιολόγησης των 
υπηρετσύντων υπαλλήλων. 

ιγ. Δέχεται τους αιρετούς του Σ.Π. και τους πολίτες και 
παρέχει σε αυτούς όσες πληροφορίες επιτρέπεται σύμ¬ 
φωνα από τις κείμενες διατάξεις και είναι υποχρεωμένος 
να βρίσκεται στη θέση του κατά τις ώρες υποδοχής του 
κοινού, για την επίλυση των τυχόν μεταξύ αυτών και των 
υπηρεσιών του Σ.Π. διαφορών. 

Εκτός από τα καθήκοντα που περιγράφονται στον 
Ο.Ε.Υ. για τον Προϊστάμενο, ο Πρόεδρος με απόφασή του 
μπορεί να αφαιρέσει άλλα και να αναθέσει καθήκοντα, 
που τυχόν θα προκόψουν από νέες νομοθετικές ρυθμί¬ 
σεις για την Τοπική Αυτοδιοίκηση. 

ΤΜΗΜΑ ΔΙΟΙΚΗΤΙΚΗΣ 8 ΟΙΚΟΝΟΜΙΚΗΣ 
ΥΠΟΣΤΗΡΙΞΗΣ 

1. ΓΡΑΦΕΙΟ ΔΙΟΙΚΗΤΙΚΟΥ 

α. Τηρεί πρωτόκολλο εισερχομένων και εξερχομένων 
εγγράφων, το οποίο διεκπεραιώνει στις αρμόδιες υπηρε¬ 
σίες. 

β. Αναλαμβάνει την δακτυλογράφηση, διεκπεραίωση 
της αλληλογραφίς των υπηρεσιών του Σ.Π. 

γ. Διεξάγει την προσωπική αλληλογραφία του Προέδρου 
του Σ.Π. και τηρεί το αρχείο αυτής, επίσης τηρεί ημερολό¬ 


γιο των προσωπικών επαφών του Προέδρου εντός και 
εκτός του Σ.Π. 

δ. Τηρεί γενικό αρχείο εγγράφων, που καταχωρούνται 
τα πρότυπα των εισερχομένων εγγράφων, καθώς και τα 
αντίστοιχα των εξερχομένων. 
ε. Τηρεί αρχείο εξωτερικών συνεργατών, 
στ. Τηρεί το Μητρώο, ευρετήριο των Υπαλλήλων του 
Σ.Π. 

ζ. Διεκπεραιώνει κάθε εργασία που αφορά τους διορι¬ 
σμούς, προαγωγές, κανονικές άδειες, μεταθέσεις, πει¬ 
θαρχικές ποινές, απολύσεις, άδειες αναρρωτικές, έξοδα 
κηδείας, χορήγηση μισθολογικών κλιμακίων κ.λπ. των 
Υπαλλήλων. 

η. Τηρεί τους ατομικούς φακέλους όλου του προσωπι¬ 
κού του Σ.Π. 

θ. Ασχολείται με τη μελέτη και εφαρμογή των συλλογι¬ 
κών συμβάσεων εργασίας και δίνει κάθε αναγκαία πληρο¬ 
φορία για τη σωστή εφαρμογή αυτών. 

ι. Ασχολείται με τη σύνταξη όλων των απαιτουμένων δι- 
καιολογητικών για την απονομή σύνταξης στους υπαλλή¬ 
λους του Σ.Π. 

ια. Εκδίδει τα πιστοποιητικά και τις βεβαιώσεις του προ¬ 
σωπικού για την υπηρεσιακή του κατάσταση. 

ιβ. Εκδίδει ή κοινοποιεί εγκυκλίους που αφορούν την 
υπηρεσιακή κατάσταση του προσωπικού και τα ενημερώ¬ 
νει για τα προγράμματα επιμόρφωσής του. 

ιγ. Παρέχει κάθε φύσης γραμματειακής υποστήριξης για 
τις ανάγκες του Σ,Π. (Δακτυλογράφηση, αναπαραγωγή 
κειμένων κ.λπ.). 

ιδ. Φροντίζει και παρέχει υπηρεσίες για την οργάνωση 
εκδηλώσεων πολιτιστικού χαρακτήρα (εορτές, συσκέ¬ 
ψεις, συγκεντρώσεις, ημερίδες κ.λπ.), οε συνεργασία με 
τον Πρόεδρο του Σ.Π., καθορίζει και επιβλέπει την εφαρ¬ 
μογή προγραμμάτων, ενημερώνει τον Πρόεδρο για τις τε¬ 
λετές που οργανώνουν άλλοι φορείς και για τις εν γένει 
κοινωνικές υποχρεώσεις, που απορρέουν από τη θέση 
του. 

ιε. Βοηθάει τον Πρόεδρο στην κατάρτιση της ημερήσιας 
διάταξης του Διοικητικού Συμβουλίου και της Εκτελεστι¬ 
κής Επιτροπής και κοινοποιεί αυτές σύμφωνα με τις δια¬ 
τάξεις του Κ.Δ.Κ. 

ιστ. Τηρεί πρακτικά των συνεδριάσεων, 
κ. Συντάσσει νομότυπα τις αποφάσεις του Διοικητικού 
Συμβουλίου και υποβάλλει αντίγραφα των αποφάσεων 
στην αρμόδια διοικητική αρχή για τον έλεγχο της νομιμό¬ 
τητας. 

κσ. Τηρεί ευρετήριο αποφάσεων, 
κβ. Τηρεί τα πρακτικά της Εκτελεστικής Επιτροπής, 
κγ. Συντάσσει νομότυπα τις αποφάσεις της Εκτελεστι¬ 
κής Επιτροπής και υποβάλλει αντίγραφα των αποφάσεων 
στην αρμόδια διοικητική αρχή για τον έλεγχο της νομιμό¬ 
τητας. 

κδ. Καταχωρεί τα πρακτικά του Διοικητικού Συμβουλίου 
και της Εκτελεστικής Επιτροπής σε ειδικό βιβλίο και τηρεί 
ευρετήριο αποφάσεων. 

κε. Φροντίζει για τη δημοσίευση των διακηρύξεων και 
των ανακοινώσεων των Υπηρεσιών του Σ.Π. 

κοτ. Παραλαμβάνει τον ημερήσιο και περιοδικό τύπο 
καθώς και όλα τα έντυπα που αποστέλλονται στο Σ.Π. και 
επιμελείται της καθημερινής αποδελτίωσής του. 

λ, Φροντίζει και παρακολουθεί τη μεταφορά των μαθη¬ 
τών με σχολικά λεωφορεία. 


6376 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λα. Παρέχει υπηρεσίες, που αφορούν στη χορήγηση 
αδειών λειτουργίας καταστημάτων κ.λπ. 

λβ. Αναλαμβάνει κάθε νέα αρμοδιότητα, που ανατίθε¬ 
νται από τον Πρόεδρο του Σ.Π. ή τον Προϊστάμενο, η 
οποία δεν αναφέρεται στα παραπάνω, αλλά εντάσσεται 
στο ουσιαστικό περιεχόμενο του Τμήματος. 

2. ΓΡΑΦΕΙΟ ΟΙΚΟΝΟΜΙΚΟΥ 

α. Καταρτίζει σε συνεργασία με τις αρμόδιες υπηρεσίες 
του Σ.Π. τον προϋπολογισμό εσόδων - εξόδων και τον 
υποβάλλει έγκαιρα αρμοδίως. 

β. Παρακολουθεί την πορεία εκτέλεσης του Προϋπολο¬ 
γισμού, εισηγείται την αναμόρφωσή του, την εγγραφή 
νέων εσόδων και τη χορήγηση συμπληρωματικών πιστώ¬ 
σεων. 

γ. Συντάσσει τον Απολογισμό και φροντίζει για την απο¬ 
στολή του στο Ελεγκτικό Συνέδριο. 

δ. Φροντίζει για τη βεβαίωση και είσπραξη των εσόδων 
του Σ.Π., τον τρόπο εκμετάλλευσης της περιουσίας του 
Σ.Π. 

ε. Εισηγείται για την επιβολή, κατάργηση, μείωση ή αύ¬ 
ξηση των φόρων, τελών, δικαιωμάτων και εισφορών, σύμ¬ 
φωνα πάντα με τις διατάξεις του Νόμου. 

στ. Μελετά τους νόμους και φροντίζει για την εφαρμογή 
τους και για την έγκαιρη ενημέρωση των υπαλλήλων. 

ζ. Λειτουργεί Ειδική Ταμειακή Υπηρεσία (παρ. 13 άρθρο 
48, Ν. 2218/94). 

η. Διεξάγει τη διαδικασία και προμήθεια πάσης φύσεως 
υλικού και εξοπλισμού (εκτός των υλικών των έργων), για 
τις ανάγκες του Σ.Π. και την κοινή εξυπηρέτηση των 
Ο.Τ.Α. μελών και κατοίκων, βάσει των σχετικών νόμων και 
διατάξεων που ισχύουν, προσπαθώντας να επιτυγχάνεται 
η συμφερότερη τιμή με την παρακολούθηση της ποιότη¬ 
τας και της εξέλιξης των τιμών στην αγορά. 

θ. Επιμελείται της κοινοποίησης των ατομικών ή ειδικών 
προσκλήσεων προς τους οφειλέτες και τη βεβαίωση των 
απευθείας βεβαιουμένων εσόδων του Σ.Π., όπως και της 
εκκαθάρισης των οφειλών των υποχρέων. 

ι. Εκκαθαρίζει τις οφειλές των υποχρέων και εκδίδει τα 
σχετικά σημειώματα για την είσπραξη των διαφόρων τε¬ 
λών και δικαιωμάτων μέσα στο Συμβούλιο Περιοχής. 

ια. Λαμβάνει τα νόμιμα μέτρα κατά των οφειλετών του 
Σ.Π. και γενικά κάθε μέτρο για την προστασία των συμφε¬ 
ρόντων του Σ.Π. 

ιβ. Ενεργεί τον έλεγχο κάθε φύσεως εισπράξεων, τα¬ 
κτοποιεί λογιστικά τις εισπράξεις που πραγματοποιούνται 
από τα αρμόδια όργανα. 

ιγ. Εκδίδει χωριστά για κάθε παραλαβή χρημάτων τα 
σχετικά γραμμάτια παραλαβής με χρηματικό λογαριασμό 
τακτοποιητές είσπραξης, σύμφωνα με τις διατάξεις «περί Οι¬ 
κονομικής Διοίκησης και Λογιστικού των Δήμων και Κοινοτή¬ 
των» και παραδίδει αυτά στο αρμόδιο διαχειριστικό Γ ραφείο 
για την εισαγωγή των εισπράξεων στο Ταμείο του Σ.Π. 

ιδ. Ασκεί έλεγχο στα δικαιολογητικά που συνοδεύουν τα 
χρηματικά εντάλματα, σύμφωνα με τις διατάξεις «περί Οι¬ 
κονομικής Διοίκησης και Λογιστικού των Δήμων και Κοινο¬ 
τήτων». 

ιε. Αποδίδει τις κρατήσεις προς τα δικαιούχο ταμεία, 
ιστ. Συγκεντρώνει καταχωρεί στα σχετικά Λογιστικά βι¬ 
βλία τις εισπράξεις και τις πληρωμές του Σ.Π. 

κ. Καταρτίζει τα μηνιαία Ταμειακά δελτία, τα οποία στο 
τέλος του χρόνου βοηθούν στην κατάρτιση του απολογι¬ 
σμού των εσόδων εξόδων του Σ.Π. 


κα. Διενεργεί όλες τις πληρωμές σύμφωνα με ταχρημα¬ 
τικά εντάλματα που εκδίδονται. 

κβ. Επιμελείται της εκκαθάρισης και εντολής πληρωμών 
κάθε δαπάνης του Σ.Π. 

κγ. Ελέγχει τα δικαιολογητικά κάθε δαπάνης για να δια¬ 
πιστώσει αν αυτά είναι πλήρη και σύμφωνα με το νόμο. 

κδ. Εκδίδει τα σχετικά χρηματικά εντάλματα και μέσα 
στα όρια των πιστώσεων του προϋπολογισμού. 

κε. Στέλνει τα πρωτότυπα εντάλματα πληρωμής, μετά 
την υπογραφή τους από τους αρμοδίους, στο Ταμείο και 
τα στελέχη αφού καταχωρηθούν στα σχετικά βιβλία παρα¬ 
μένουν στο αρχείο. 

κστ. Κάνει κάθε εργασία που αφορά θέματα προϋπολο¬ 
γισμού, τις προβλέψεις για την έκβαση αυτού, σύμφωνα 
με τα αποτελέσματα από την πορεία της εκτέλεσήςτου. 

λ. Συντάσσει τις μισθολογικές καταστάσεις του προσω¬ 
πικού. 

λα. Εκδίδει τις βεβαιώσεις και τα πιστοποιητικά που 
έχουν σχέση με τις αποδοχές πάσης φύσεως προσωπι¬ 
κού. 

λβ. Διενεργεί κάθε πράξη που ανάγεται στην προμήθεια 
για τις ανάγκες των υπηρεσιών του Σ.Π. 

λγ. Φροντίζει για τη σύνταξη των προκηρύξεων διενέρ¬ 
γειας των διαγωνισμών, την παραλαβή, τη διαφύλαξη και 
τη διάθεση του υλικού, σύμφωνα με τη διαδικασία που ορί¬ 
ζει ο Νόμος και την καταχώρησή του στα οικεία βιβλία 
αποθήκης. 

λδ. Διεξάγει δημοπρασίες η πρόχειρους διαγωνισμούς, 
μεριμνά για τη δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 
της δημοπρασίας. 

λε. Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδιους και παρα¬ 
κολουθεί την τήρηση των όρων των συμβάσεων για την 
παράδοση των υλικών μέσα στις οριζόμενες προθεσμίες 
και την επιβολή της ποινικής ρήτρας σε περίπτωση εκπρό¬ 
θεσμων παραδόσεων, όπως καθορίζεται στις συμβάσεις ή 
διακηρύξεις. 

λστ. Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

μ. Μεριμνά για την έκδοση των σχετικών εντολών προ¬ 
μηθειών, τη σύνταξη πρωτοκόλλων παραλαβής του πάσης 
φύσεως υλικού των έργων και την υπογραφή τους από τις 
αντίστοιχες επιτροπές παραλαβής. 

μα. Διαχειρίζεται και παρακολουθεί τη διακίνηση των 
διαφόρων ειδών και τηρεί ανάλογο βιβλίο. 

μβ. Μεριμνά για την έγκαιρη ανανέωση των υλικών που 
πρόκειται να εξαντληθούν. 

μγ. Διαβιβάζει στο Γενικό Χημείο του Κράτους για 
έλεγχο και αξιολόγηση τα είδη για τα οποία υπάρχουν ειδι¬ 
κοί όροι στις σχετικές συμβάσεις. 

μδ. Εισηγείται την εκποίηση ή την καταστροφή του άρ- 
χηστου ή παλαιού υλικού και τη διαγραφή του από τα αντί¬ 
στοιχα βιβλία. 

με. Ασχολείται με τη διαδικασία της βεβαίωσης, φόρων, 
τελών και δικαιωμάτων. 

μστ. Καταρτίζει τους βεβαιωτικούς καταλόγους και 
τους στέλνει στο Ειδικό ταμείο σύμφωνα με τις σχετικές 
διατάξεις «περί Οικονομικής Διοίκησης και Λογιστικού των 
Δήμων και Κοινοτήτων». 

ν. Συγκεντρώνει τις εκθέσεις ελέγχου των αρμοδίων 
εξωτερικών οργάνων του Σ.Π. και αξιοποιε'ι αυτές. 

να. Εισηγείται την επιβολή, κατάρτιση, μείωση ή αύξηση 
των παραπάνω φόρων, τελών και δικαιωμάτων και ειδικό¬ 
τερα ελέγχει την έκταση των χώρων που χρησιμοποιούνται 
και προβαίνει σε περίπτωση διαπίστωσης χρήσης των χώ¬ 
ρων που δόθηκε και χρησιμοποιούνται χωρίς άδεια στη σύ¬ 
νταξη βεβαιωτικού καταλόγου μετά την απόφαση του 
Προέδρου και σύμφωνα με τις διατάξεις που ισχύουν κάθε 
φορά για τη βεβαίωση των εσόδων του Σ.Π. 

νβ. Επιμελείται τη βεβαίωση του τέλους διαφήμισης, 
δέχεται και ελέγχει τις αιτήσεις, εκδίδει τις σχετικές 
άδειες και υπολογίζει το τέλος που αναλογεί, σύμφωνα με 
την κείμενη νομοθεσία. 

νγ. Δέχεται και καταχωρεί σε ειδικό βιβλίο τις προσφυ¬ 
γές που υποβάλλονται από τους φορολογούμενους, συ¬ 
ντάσσει τις αντίστοιχες εκθέσεις του άρθρου 5 πσρ. 2 του 
Ν. 25/76 και τις επισυνάπτει στις δικογραφίες με όλα τα 
σχετικά έγγραφα που αφορούν τη βεβαίωση. 

νδ. Επιμελείται την άσκηση ή μη εφέσεων σε συνεργα¬ 
σία με το Γραφείο της Νομικής Υπηρεσίας και της Εκτελε¬ 
στικής Επιτροπής, ενημερώνει το σχετικό βιβλίο προσφυ¬ 
γών και τηρεί αρχείο δικαστικών αποφάσεων δικαστηρίων 
και αρχείο δικογραφιών. 

νε. Διεκπεραιώνει κάθε εργασία για την ολοκλήρωση 
της απόκτησης κληροδοσιών και δωρεών ακινήτων και τη¬ 
ρεί σχετικό αρχείο, συγκεντρώνει τους κάθε φύσεως τί¬ 
τλους της ακίνητης και της κοινόχρηστης περιουσίας του 
Σ.Π. 

νστ. Καταρτίζει φάκελο για κάθε ακίνητο του Σ.Π. που 
περιλαμβάνει όλα τα στοιχεία που θεμελιώνουν τα δικαιώ¬ 
ματα επί του ακινήτου. 

ξ. Μεριμνά για τη σύνταξη των διακηρύξεων των δημο¬ 
πρασιών προς μίσθωση Δημοτικών και Κοινοτικών κτημά¬ 
των του Σ.Π. 

ξα. Επιμελείται και διενεργεί της είσπραξης των βε- 
βαιουμένων εσόδων του Σ.Π. 

ξβ. Συγκεντρώνει στατιστικά στοιχεία για τα οικονομικά 
και άλλα ζητήματα που αφορούν τις υπηρεσίες του Σ.Π. 
και παρέχει τα στοιχεία αυτά στα αρμόδια όργανα του Σ.Π. 
Ευθύνεται για την όλη λειτουργία της μηχανογράφησης 
και μηχανοργάνωσης των επιπλέον υπηρεσιών και της 
αποτελεσματικής λειτουργίας των εγκατεστημένων υπο¬ 
λογιστών της. 

ξγ. Αναλαμβάνει κάθε νέα αρμοδιότητα, που ανατίθεται 
από τον Πρόεδρο του Σ.Π. ή τον Προϊστάμενο, η οποία δεν 
αναφέρεται οτα παραπάνω, αλλά εντάσσεται στο ουσια¬ 
στικό περιεχόμενο του Τμήματος. 

3. ΓΡΑΦΕΙΟ ΚΑΘΑΡΙΟΤΗΤΑΣ & ΠΑΡΟΧΗΣ ΥΠΗΡΕ¬ 
ΣΙΩΝ 

α. Φροντίζει για την αποκομιδή των απορριμμάτων, τη 
μεταφορά και τον ενταφιασμό τους στην χωματερή. 

β. Τοποθετεί κάδους για την προσωρινή αποθήκευση 
των απορριμμάτων. 

γ. Καθορίζει σε συνεργασία με το Γραφείο Τεχνικής 
Υποστήριξης το πρόγραμμα αποκομιδής από τους Ο.Τ.Α. 
του Σ.Π. τα δρομολόγια των απορριμματοφόρων. 

δ. Μεριμνά για την καθαριότητα νησίδων και ρείθρων με 
τα μηχανικά σάρωθρα. 

ε. Μεριμνά για τη στελέχωση όλων των μηχανημάτων με 
το κατάλληλο προσωπικό. 

στ. Συνεργάζεται με το Γ ραφείο Τεχνικής Υποστήριξης 


και προτείνει μέτρα βελτίωσης και σωστής λειτουργίας 
της καθαριότητας. 

ζ. Μεριμνά για την συνεχή υδροδότηση όλων των ση¬ 
μείων των Ο.Τ.Α. μελών του Σ.Π. καθόλο το 24ωρο, κα¬ 
θώς και την κανονική και ανελλιπή χλωρίωση του παρεχό¬ 
μενου από τα αντλιοστάσια νερού, βάσει οδηγιών των αρ¬ 
μοδίων υπηρεσιών. 

η. Μεριμνά για τη συνεχή λειτουργία των υδρομετρητών 
και υδροληπτών. 

θ. Εισηγείται προς το Δ.Σ. του Σ,Π. τους όρους και τις 
προϋποθέσεις σύνταξης των κανονισμών καθαριότητας 
και ύδρευσης του Σ.Π. 

η. Επιμελείται για τη συντήρηση πρασίνου, κήπων και 
δενδροστοιχιών. 

θ. Παρέχει υπηρεσίες που αφορούν την αστική και δη¬ 
μοτική κατάσταση των πολιτών, στα πλαίσια των αρμοδιο¬ 
τήτων του Σ.Π. 

ι. Ενημερώνει τους πολίτες για τα δικαιώματά τους και 
τις ενέργειες που απαιτούνται για τη διεκπεραίωση των 
υποθέσεών τους. 

ια. Παρέχει υπηρεσίες που αφορούν τη χορήγηση 
αδειών λειτουργίας καταστημάτων, εφόσον αφορούν αρ¬ 
μοδιότητα του Σ.Π. ή συμβασιακές υποχρεώσεις του με 
Ο.Τ.Α, μέλη του. 

ιβ. Παρέχει στους πολίτες τα απαραίτητα πληροφο¬ 
ριακά στοιχεία και τα διαθέσιμα έντυπα που έχουν θέσει 
σε διάθεση του τμήματος οι δημόσιες υπηρεσίες, οι 
Ο.Τ.Α.. μέλη του Σ.Π. και οι υπηρεσίες του Σ.Π. 

ιγ. Παρέχει κατευθύνσεις στους πολίτες στη διεκπεραί¬ 
ωση των υποθέσεών τους και παρέχει συμβουλές για την 
καλύτερη αντιμετώπιση των προβλημάτων τους. 

ιδ. Αναλαμβάνει την οργάνωση της επικοινωνίας των 
πολιτών με τις υπηρεσίες του Σ.Π. 

ιε. Αποδέχεται υποδείξεις και προτάσεις για αλλαγές, 
που συμβάλλουν στη βελτίωση της λειτουργίας του Σ.Π. 
και στη λήψη μέτρων στα πλαίσια της γενικότερης προ¬ 
σπάθειας σχεδιαομού για την ανάπτυξη. 

ιστ. Παρέχει επιστημονική στήριξη και συμβουλευτικές 
υπηρεσίες γεωπονίας στους αγρότες της περιοχής του 
Σ.Π. 

κ. Παρέχει συμβουλευτικές υπηρεσίες κτηνιατρικής και 
θα καθοδηγεί τους κτηνοτρόφους της περιοχής του Σ.Π. 
από πλευράς υγείας των ζώων και δημόσιας υγείας. 

κα. Παρέχει συμβουλευτικές κοινωνικές υπηρεσίες 
στους κατοίκους της περιοχής και έχει τη μέριμνα για το 
σχεδίασμά και υλοποίηση προγραμμάτων κοινωνικής ενη¬ 
μέρωσης και στήριξης διακοινοτικού επιπέδου. 

κβ, Αναλαμβάνει κάθε νέα αρμοδιότητα, που ανατίθε¬ 
νται από τον Πρόεδρο του Σ.Π. ή τον Προϊστάμενο, η 
οποία δεν αναφέρεται στα παραπάνω, αλλά εντάσσεται 
στο ουσιαστικό περιεχόμενο του Τμήματος. 

4. ΓΡΑΦΕΙΟ ΝΟΜΙΚΗΣ ΥΠΗΡΕΣΙΑΣ 

Ασχολείται με κάθε νομικό θέμα που απασχολεί το Σ.Π. 
και διεκπεραιώνει κάθε έγγραφο που αφορά υπόθεση νο¬ 
μικού περιεχομένου. Ο δικηγόρος του Σ.Π. παρίσταται στα 
δικαστήρια για την υποστήριξη των συμφερόντων του Συμ¬ 
βουλίου, επεξεργάζεται από νομική άποψη συμβόλαια, 
διακηρύξεις, συμβάσεις κ.λπ. και γνωμοδοτεί επί νομικών 
και υπηρεσιακών θεμάτων. 

ΤΜΗΜΑ ΠΡΟΓΡΑΜΜΑΤΙΣΜΟΥ ΚΑΙ 
ΤΕΧΝΙΚΗΣ ΥΠΟΣΤΗΡΙΞΗΣ 

1. ΓΡΑΦΕΙΟ ΠΡΟΓΡΑΜΜΑΤΙΣΜΟΥ 
Αρμοδιότητες του Γραφείου αποτελούν: 

α. Επιμελείται τη συγκέντρωση, επεξεργασία και τή¬ 
ρηση στατιστικών στοιχείων για την οικονομική, κοινωνική 
και πολιτιστική κατάσταση του Σ.Π. 

β. Συντάσσει τις απαραίτητες μελέτες για την αξιοποί¬ 
ηση των τοπικών πλουτοπαραγωγικών πόρων, 
γ. Συντάσσει τα μεσοχρόνια και ετήσια προγράμματα 
του Σ.Π. 

δ. Διερευνά τις πηγές χρηματοδότησης για προγράμ¬ 
ματα και πρωτοβουλίες που συγχρηματοδοτεί η Ε.Ε., συ¬ 
ντάσσει και καταθέτει ανάλογες προτάσεις. 

ε. Διατυπώνει προτάσεις για την ανάληψη συγκεκριμέ¬ 
νων επενδυτικών και αναπτυξιακών πρωτοβουλιών, τόσο 
από φορείς του Δημοσίου, όσο και του ιδιωτικού τομέα. 

στ. Καταρτίζει προγράμματα για την ευαισθητοποίηση, 
κινητοποίηση και ενημέρωση του τοπικού πληθυσμού σε 
θέματα προστασίας περιβάλλοντος. 

ζ. Συντάσσει προγράμματα για την τουριστική προβολή 
και διαφήμιση της περιοχής του Σ.Π. 

η. Διατυπώνει προτάσεις προς τους αρμόδιους φορείς, 
για τις επιμορφωτικές ανάγκες του τοπικού πληθυσμού. 

θ. Αναλαμβάνει κάθε νέα αρμοδιότητα, που ανατίθενται 
από τον Πρόεδρο του Σ.Π. ή τον Προϊστάμενο, η οποία δεν 
αναφέρεται στα παραπάνω, αλλά εντάσσεται στο ουσια¬ 
στικό περιεχόμενο του Τμήματος. 

2. ΓΡΑΦΕΙΟ ΤΕΧΝΙΚΗΣ ΥΠΟΣΤΗΡΙΞΗΣ 
α. Ασκεί την τεχνική υπηρεσία του Σ.Π. 

β. Φροντίζει για τη σύνταξη μελετών για κάθε φύσεως 
έργων που εκτελούνται εργολαβικώς ή με αυτεπιστα¬ 
σία. 

γ. Επιβλέπει και διεκπεραιώνει κάθε διαδικασία που 
αφορά την εκτέλεση έργων ή προμηθειών, όπως η οργά¬ 
νωση συνεργείου, η εγκατάσταση του εργολάβου, ο έλεγ¬ 
χος σωστής εφαρμογής των όρων σύμβασης για την ποιο¬ 
τικά καλή συμφωνία και μελέτη, η εκτέλεση των έργων ή 
παρακολούθηση της κανονικής προόδου των εργασιών, η 
παράδοση των υλικών, ο έλεγχος των επιμετρήσεων, σύ¬ 
νταξη λογαριασμώνπληρωμής, η έγκαιρη σύνταξη και η ει¬ 
σήγηση για έγκριση συγκριτικών πινάκων, η εφαρμογή του 
Νόμου περί αναπροσαρμογής τιμών και τον σχετικό με το 
νόμο τούτο εγκυκλίων και οδηγιών, η επίλυση των διαφο¬ 
ρών με τους εργολάβους ή προμηθευτές, η σύνταξη απο¬ 
λογισμού έργων με αυτεπιστασία κατά τις κείμενες διατά¬ 
ξεις κ.λπ. 

δ. Τηρεί τους φακέλους έργων με όλα τα στοιχεία σύμ¬ 
φωνα με τις διατάξεις του Νόμου περί εκτέλεσης Δημοτι¬ 
κών και Κοινοτικών έργων, και αρχειοθετεί τούτους με σύ¬ 
στημα εύκολης ανεύρεσης, παρακολούθησης, ενημέρω¬ 
σης και συμπλήρωσης. 

ε. Συγκεντρώνει στοιχεία για συμπλήρωση, συντήρηση 
και βελτίωση των έργων και υποβοηθεί τη διοίκηση του 
Σ.Π. με διαμόρφωση αυτών σε συγκεκριμένες προτάσεις 
για την κατάρτιση των τεχνικών προγραμμάτων εκτέλεσης 
έργων. 

στ. Συγκεντρώνει τις πληροφορίες και καταγγελίες για 
φθορές στα έργα του Σ.Π. και επιμελείται της αμέσου επι¬ 
σκευής αυτών ή της έναρξης σε γενικό πρόγραμμα αντιμε¬ 
τώπισης. 

ζ. Χειρίζεται όλα τα θέματα σύνταξης, τήρησης παροχής 


στοιχείων που έχουν σχέση με την εφαρμογή κτηματολο¬ 
γίου στο βαθμό που εμπίπτουν εκάστοτε στην αρμοδιό¬ 
τητα του Σ.Π. 

η. Υλοποιεί τον πολεσδομικό σχεδιασμό στα πλαίσια 
των εγκεκριμένων Ζωνών Οικιστικού Ελέγχου (Ζ.Ο.Ε.) ή 
των ειδικών Χωροταξικών Μελετών. 

θ. Συγκεντρώνει στατιστικό υλικό και συντάσσει στατι¬ 
στικούς πίνακες και διαγράμματα, 
ι. Μεριμνά για την απαλλοτρίωση ακινήτων, 
ια. Επιμελείται για τη συντήρηση του φωτισμού των 
Ο.Τ.Α. του Σ.Π., καθώς και για την κανονική λειτουργία 
κάθε ηλεκτρολογικής εγκατάστασης του Σ Π., εφόσον 
ανατεθεί αυτή η αρμοδιότητα από Ο.Τ.Α. μέλη του Σ.Π. 

ιβ. Επιμελείται για τη συντήρηση των υδραυλικών εγκα¬ 
ταστάσεων των Ο.Τ.Α. του Σ.Π., εφόσον ανατεθεί αυτή 
αρμοδιότητα από Ο.Τ.Α. μέλη του Σ.Π. 

ιγ. Αναλαμβάνει κάθε νέα αρμοδιότητα, που ανατίθενται 
από τον Πρόεδρο του Σ.Π. ή τον Προϊστάμενο, η οποία δεν 
αναφέρεται στα παραπάνω, αλλά εντάσσεται στο ουσια¬ 
στικό περιεχόμενο του Τμήματος. 

3. ΓΡΑΦΕΙΟ ΠΕΡΙΒΑΛΛΟΝΤΟΣ & ΔΗΜΟΣΙΑΣ 
ΥΓΕΙΑΣ 

α. Ελέγχει την κατάσταση του Περιβάλλοντος της εδα¬ 
φικής περιφέρειας του Σ.Π. (φυσικό και ανθρωπογενές) 
και προτείνει μέτρα προστασίας του. 

β. Ελέγχει τις πηγές ρύπανσης και μεριμνά για τον πε¬ 
ριορισμό ή την εξάλειψή τους. 

γ. Μεριμνά για την προστασία και ανάδειξη των φυσικών 
πόρων της περιοχής του Σ.Π. (βιότοποι, δάση, μνημεία 
κ.λπ.). 

δ. Μεριμνά για την ανάπτυξη προγραμμάτων πρασί¬ 
νου. 

ε. Διοργανώνει προγράμματα ανακύκλωσης απορριμμά¬ 
των κ.λπ. 

στ. Ελέγχει την προστασία της Δημόσιας Υγείας και πα¬ 
ρέχει άδειες καταστημάτων υγειονομικού ενδιαφέροντος, 
εφόσον ανατεθεί αυτή η αρμοδιότητα από Ο.Τ.Α. μέλη 
του Σ.Π. 

ζ. Συνεργάζεται με το Γραφείο Καθαριότητας του Σ.Π. 
και προτείνει μέτρα βελτίωσης και σωστής λειτουργίας για 
την προστασία του περιβάλλοντος. 

η. Αναλαμβάνει κάθε νέα αρμοδιότητα, που ανατίθενται 
από τον Πρόεδρο του Σ.Π. ή τον Προϊστάμενο, η οποία δεν 
αναφέρεται στα παραπάνω, αλλά εντάοσεται στο ουσια¬ 
στικό περιεχόμενο του Τμήματος. 

Άρθρο 10 

ΠΡΟΣΩΠΙΚΟΥ ΣΥΜΒΟΥΛΙΟΥ ΠΕΡΙΟΧΗΣ 

1. Τα καθήκοντα του προσωπικού του Σ.Π. είναι τα 
εξής: 

α. Στα πλαίσια των αρμοδιοτήτων των υπηρεσιών που εί¬ 
ναι τοποθετημένοι οι υπάλληλοι, ανεξάρτητα από την ερ¬ 
γασιακή τους σχέση, εκτελσύν την εργασία που τους έχει 
ανατεθεί με προσοχή, επιμέλεια και ευσυνειδησία, κάτω 
από τις οδηγίες και κατευθύνσεις του προϊσταμένου τους, 
σύμφωνα με την κείμενη νομοθεσία και με αρμονική συνα- 
δελφική συνεργασία μεταξύ τους. 

β. Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ.λπ. είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίως όταν αυτή οφείλεται σε 
αμέλεια ή κακή χρήση. 

γ. Οι συντάκτες των εγγράφων, αποφάσεων, μελετών 
κσι αλληλογραφίας τα μονογράφουν και είναι υπεύθυνοι 
για την ακρίβεια των πραγματικών περιστατικών και στοι¬ 
χείων που προκύπτουν από τα τηρούμενα στην Υπηρεσία 
βιβλία, φακέλλους και άλλα παραστατικά. 

δ. Αναφέρουν στον προϊστάμενό τους γραπτά και προ¬ 
φορικά για τις υποθέσεις που εκκρεμούν και δεν μπορούν 
να επιλυθούν άμεσα ή εντός των προθεσμιών που έχουν 
ταχθεί. 

ε. Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

2. Για την κατάταξη υπηρετούντων υπαλλήλων, τις ημέ¬ 
ρες και ώρες εργασίας, την υπερωριακή απασχόληση των 
εργαζομένων, τις μετακινήσεις - αποσπάσεις - μετατά¬ 
ξεις, την κατάταξη των υπαλλήλων, τα πειθαρχικά παρα¬ 
πτώματα κ.ά εφαρμόζονται ο Ν. 2190/94 (άρθρο 38), ο Ν. 
2307/95 (άρθρο 8) και ο Ν. 2344/95 (άρθρο 19), όπως 
ισχύουν κάθε φορά. 

Άρθρο 11 

Στο επίπεδο των τμημάτων και γραφείων, ο συντονι¬ 
σμός και η συνεργασία των υπαλλήλωντου Σ.Π. εξασφαλί¬ 
ζεται και με τακτικές ή έκτακτες συντονιστικές συσκέψεις 
και ομάδες εργασίας με αντικείμενο την αλληλοενημέ- 
ρωση, την επισήμανση και αντιμετώπιση προβλημάτων και 
τη συνεργασία των υπαλλήλων σε αντικείμενα που απαι¬ 
τούν διαφορετικές ειδικότητες. 

Το προσωπικό του Σ.Π. συνέρχεται επίσης σε τακτές 
και έκτακτες ολομέλειες, με πρόσκληση του Προϊσταμέ¬ 
νου, με αντικείμενο συζήτησης την ενημέρωση για την πο¬ 
ρεία του συνολικού προγραμματισμού και έργου του Σ.Π. 
και με άμεση αντιμετώπιση των προβλημάτων. 

Την ευθύνη για το συντονισμό και τη συνεργασία μεταξύ 
των τμημάτων και γραφείων και τη συνεργασία μεταξύ των 
υπαλλήλων και οργάνων του Σ.Π. έχει ο Προϊστάμενος του 
Σ.Π. 

Άρθρο 12 

Η ισχύς του παρόντος Οργανισμού Εσωτερικής Υπηρε¬ 
σίας του Συμβουλίου Περιοχής της 13ης Εδαφικής Περι¬ 
φέρειας Ν. Αρκαδίας αρχίζει από τη δημοσίευσή του στην 
Εφημερίδα της Κυβερνήσεως. 

Με τον παρόντα ΟΕΥ προκαλείται δαπάνη σε βάρος του 
προϋπολογισμού του Σ.Π., το ύψος της οποίας δεν μπορεί 
να προσδιοριστεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 17 Ιουνίου 1997 

Με εντολή Γεν. Γραμ. Περιφέρειας 
Ο Αναπλ. Περιφ/κού Διευθυντή 
Φ.ΡΑΛΛΗΣ 

-♦- 

Αρίθ. 47/1997 (2) 

Υπαγωγή προσωπικού της Κοιν. Κλειδιού Ν. Άρτας στις 
διατάξεις του Ν. 1188/81. 

ΤΟ ΚΟΙΝΟΤΙΚΟ ΣΥΜΒΟΥΛΙΟ ΚΛΕΙΔΙΟΥ 

Με την 47/97 απόφαση του Κοινοτικού Συμβουλίου 
Κλειδιού Ν. Άρτας, εγκρίθηκε η υπαγωγή του τακτικού 
προσωπικού της Κοινότητας Κλειδιού, στις διατάξεις του 
Α' μέρους του Ν. 1188/81, δηλ. του μοναδικού υπαλλή¬ 


λου-γραμματέα της Κοινότητας, αφού υπάρχουν γι' αυτό 
οι νόμιμες προϋποθέσεις, σύμφωνα και με το πρακτικό 1 / 
5.5.97 του Υ.Σ., το οποίο γνωμοδότησε ομόφωνα υπέρ 
της υπαγωγής του τακτικού προσωπικού της Κοινότητας 
οτις διατάξεις του Ν. 1188/81. 

Από τις διατάξεις της παρούσας προκαλείται δαπάνη σε 
βάρος του προϋπολογισμού της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κλειδί, 31 Μαίου 1997 

Ο Πρόεδρος 
ΑΧΙΛΛΕΑΣ ΜΙΓΔΟΣ 

- * - 

Αριθ. ΔΥ/Γ1/22343 (3) 

Τροποποίηση ανανέωσης άδειας λειτουργίας εργαστη¬ 
ρίου Πυρηνικής Ιατρικής Κατηγ. (Α-2) των γιατρών 
Ευαγγ. Πανδούλα και Αστ. Τσιφούτη ως προς την επω¬ 
νυμία. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ1/22343/10.5.97 απόφαση, που εκδόθηκε 
σύμφωνα με τις διατάξεις του Ν.Δ. 181/74, του Π.Δ. 470/ 
83, της υπ. απόφ. 14632 (φορ) 1416/19.7.91, τροπο¬ 
ποιούμε τη ΔΥ/Γ1/25425/10.7.96 ανανεωθείσα άδεια 
του ανωτέρω εργαστηρίου ως προς την επωνυμία και ανα- 
νεώουμε την άδεια λειτουργίας του εργαστηρίου Πυρηνι¬ 
κής Ιατρικής κατηγ. (Α-2) των γιατρών Ευαγγ. Πανδούλα 
και Αστεριού Τσιφούτη επί της οδού Μητροπόλεως 55 
στη Θεσσαλονίκη. 

Η ισχύς της ανανέωσης λήγει στις 31.12.1997. 
Θεσσαλονίκη, 10 Μαίου 1997 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 
-♦- 

Αριθ. ΔΥ/Γ1/21814 (4) 

Ανανέωση άδειας λειτουργίας εργαστηρίου Πυρηνικής Ια¬ 
τρικής Κατηγ. (Α-2) του Γεν. Νοσ/μείου «Ιπποκράτειο» 
θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Μετη ΔΥ/Γ1/21814/10.5.97 απόφαση, που εκδόθηκε 
σύμφωνα με τις διατάξεις του Ν.Δ. 181/74, του Π.Δ. 470/ 
83, η άδεια λειτουργίας του εργαστηρίου Πυρηνικής Ιατρι¬ 
κής Κατηγ. (Α-2) του Ιπποκράτειου Νοσ/μείου θεσ/νίκης. 
Υπεύθυνος πυρηνικός γιατρός είναι ο Κ. Καρακατσάνης 
και υπεύθυνος ακτινοφυσικός ο Δημ. Οκκαλίδης. 

Να απομακρυνθεί από τους χώρους του εργαστηρίου η 
γ' κάμερα. 

Θεσσαλονίκη, 10 Μαίου 1997 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 

Αριθ. ΔΥ/Γ1/21770 (5) 

Ανανέωση άδειας λειτουργίας εργαστηρίου Ραδιοϊσοτό- 
πων Κατηγ. (Α-1) του Γεν. Νοο/μείου «Ιπποκράτειο» 
Θεσ/νίκης (Β' προπ. Παθολ. Κλινική). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ1/21770/10.5.97 απόφαση, που εκδόθηκε 
σύμφωνα με τις διατάξεις του άρθρου 4 του Ν.Δ. 181/74 
και Π.Δ. 470/83, ανανεώθηκε η άδεια λειτουργίας του ερ¬ 
γαστηρίου Πυρηνικής Ιατρικής Κατηγ. (Α-1) της Β' προπ. 
Κλινικής, ύστερα από τη γνωμοδότηση της 3/μελούς επι¬ 


τροπής, η οποία έκρινε ότι μπορεί να δοθεί παράταση της 
άδειας του παραπάνω εργαστηρίου μέχρι 31.12.97, εύ¬ 
λογο διάστημα, προκειμένου η Διοίκηση του Νοσ/μείου να 
προβεί στις κατάλληλες ενέργειες για την προτεινόμενη 
από την Επιτροπή ενσωμάτωση του εργαστηρίου στο ερ¬ 
γαστήριο Πυρηνικής Ιατρικής. 

Παρατείνεται η άδεια μέχρι 31.12.97. 

Θεσσαλονίκη, 10 Μαΐου 1997 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



